recursal/SuperWikiNEXT-32B huggingface dataset:
Ο **Ιωάννης Αιλιανός** του Κωνσταντίνου (Ανδρίτσαινα 1906 - Αθήνα, 22 Ιουνίου 1983) ήταν Έλληνας καθηγητής Οδοντικής Χειρουργικής στο Πανεπιστήμιο των Αθηνών.

Βιογραφία
---------

Γεννήθηκε στην Ανδρίτσαινα της Ηλείας. Σπούδασε Ιατρική και Οδοντιατρική στην Αθήνα και κατόπιν Οδοντιατρική στο Παρίσι. Από το 1960 ως το 1971 δίδαξε ως τακτικός καθηγητής Οδοντιατρικής στο Τμήμα Οδοντιατρικής του Καποδιστριακού Πανεπιστημίου.
Διετέλεσε πρόεδρος της Στοματολογικής Εταιρείας της Ελλάδος και της Ελληνικής Παιδοδοντικής Εταιρείας.
Από το 1956 ως το 1957 ήταν πρόεδρος του Ροταριανού Ομίλου Αθηνών. Άρθρα του έχουν δημοσιευτεί στο περιοδικό "Παρνασσός".  Έγραψε μεταξύ άλλων το έργο "Οδοντική Χειρουργική" (1960). Ήταν παντρεμένος, με έναν γιο.

Πέθανε το 1983 και κηδεύτηκε από το Πρώτο Νεκροταφείο Αθηνών στις 23 Ιουνίου.

Επιλεγμένα άρθρα
----------------

* "Ιστορία της ναρκώσεως εις την χειρουργικήν : η τραγική ζωή των Wells και Morton", Παρνασσός Vol.ΙΘ, No.1, 1977 pages: 71-79
* "Ο Pierre Fauchard : πατήρ της νεωτέρας οδοντιατρικής", Παρνασσός Vol.ΙΣΤ, No.3, 1974 pages: 419-427
* "Evans, ο οδοντίατρος Ναπολέοντος του Γ΄", Παρνασσός Vol.ΙΘ, No.4, 1977 pages: 580-584

Παραπομπές
----------

1. 1 2  Ελληνικόν who's who, Εκδοτικός Οργανισμός Ελληνικών who's who 1962, σελ. 21.
2. ↑  Μουσείο Τμήματος Οδοντιατρικής
3. ↑  Εγκυκλοπαίδεια Πάπυρος Λαρούς Μπριτάννικα, τ. 4, σελ. 412.
4. ↑  Διατελέσαντες πρόεδροι Ρ.Ο.Α.[*νεκρός σύνδεσμος*]
5. ↑
6. ↑  Κοινωνικά, Τα Νέα, 23-6-1983, σελ. 16.
Ο **παχυλεμούριος** (*Pachylemur*) είναι εξαφανισμένο γένος λεμούριου που είχε στενότερη συγγένεια με τους περιλαιμιοφόρους λεμούριους (γένος *Varecia*). Τα δύο είδη του γένους, *Pachylemur insignis* και *Pachylemur jullyi*, είναι γνωστά από υποαπολιθωμένα κατάλοιπα που βρέθηκαν σε τοποθεσίες της κεντρικής και νοτιοδυτικής Μαδαγασκάρης. Ενδεχομένως επιβίωσε στο νότιο άκρο της Μαδαγασκάρης έως το 1280-1420 ΚΕ.

Με πιο στιβαρό μετακρανιακό σκελετό από ό,τι το *Varecia*, ο παχυλεμούριος αρχικά πιστευόταν ότι ήταν πιο εδαφόβιος, και έτσι πιο τρωτός στην ανθρώπινη θήρευση από ό,τι οι δεντρόβιοι συγγενείς του. Ωστόσο, πιο πρόσφατες μελέτες υποδεικνύουν ότι είχε κατά κύριο λόγο δενδρόβιο τρόπο ζωής, καθώς και κάποια δυνατότητα να κρεμιέται.

Μελέτες της μικροφθοράς και της μορφολογίας των δοντιών του υποδεικνύουν επίσης μικτή δίαιτα κυριαρχούμενη από φρούτα, επίσης παρόμοια με τον *Varecia*. Ωστόσο, το κρανίο του παχυλεμούριου ήταν πιο πλατύ με μεγαλύτερες σιαγόνες και δόντια σχετικά με τον *Varecia*, υποδεικνύοντας πιθανώς πιο ινώδη δίαιτα.

Παραπομπές
----------

1. 1 2 3 4 5  Nowak, R.M. επιμ. (1999). *Walker's Mammals of the World* (6η έκδοση). Johns Hopkins University Press. σελ. 517. ISBN 0801857899.
2. 1 2  Mittermeier, R.A.· Konstant, W.R.· Hawkins, F.· Louis, E.E.· Langrand, O.· Ratsimbazafy, J.· Rasoloarison, R.· Ganzhorn, J.U.· Rajaobelina, S.· Tattersall, I.· Meyers, D.M. (2006). *Lemurs of Madagascar*. Illustrated by S.D. Nash (2nd έκδοση). Conservation International. σελ. 43. ISBN 1-881173-88-7.
Οι Gym Class Heroes
Οι **Gym Class Heroes** είναι ένα μουσικό συγκρότημα της χιπ χοπ από τη Νέα Υόρκη. Συστάθηκαν το 1997 από τους Τρέιβις Μακ Κόι και Ματ Μακ Τζίνλεϊ. Οι δυο τους φοιτούσαν σε τμήμα Φυσικής Αγωγής όταν αποφάσισαν να ιδρύσουν το συγκρότημα, εξ ου και το όνομα του συγκροτήματος. Στη συνέχεια στο σχήμα προστέθηκε ο Ντισάσι Λουμούμπα- Καζόνγκο όπως και ο μπασίστας Έρικ Ρόμπερτς. Υπέγραψαν συμβόλαιο με την εταιρεία *Decaydance Records*.

Από την κυκλοφορία του δίσκου τους *As Cruel As School Children*, το 2006, οι Gym Class Heroes έχουν σημειώσει επιτυχία, με το τραγούδι *Cupid's Chokhold* (με τον Πάτρικ Σταμπ από το συγκρότημα Fall Out Boy το οποίο έφτασε στο #4 στο Billboard Hot 100. Το τραγούδι είναι περισσότερο γνωστό ως άκουσμα από το ρεφρέν του που λέει "*Take a look at my girlfriend*". Επίσης, η μουσική, το ρεφρέν και ο στίχος "ba ba da da" προέρχεται από το τραγούδι των Supertramp "Breakfast in America".

Ένα ακόμα σινγκλ τους που έγινε επιτυχία είναι και το *Clothes off!!*,  Αρχειοθετήθηκε 2007-10-08 στο Wayback Machine. που ήταν στην 5η θέση στον κατάλογο των μουσικών επιτυχιών στο Ηνωμένο Βασίλειο.

Δισκογραφία
-----------

* 2001: *...For the Kids*
* 2005: *The Papercut Chronicles*
* 2006: *As Cruel as School Children*

Βραβεία
-------

**2007**

* MTV Video Music Award - **καλύτερο συγκρότημα** (υποψηφιότητα)
* MTV Video Music Award - **καλύτερου νέου καλλιτέχνη** (νίκη)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Gym Class Heroes** |

* Επίσημη ιστοσελίδα
* Συνέντευξη στο περιοδικό Clash

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124747094
* **Europeana**: agent/base/154101
* LCCN: no2006086663
* ISNI: 0000 0001 2150 9170
* GND: 10341863-5
* BNF: cb155621790 (data)
* MusicBrainz: f4d4b515-0b74-423f-a161-db184330c37c

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gym Class Heroes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μητροπολίτης Γόρτυνος και Μεγαλοπόλεως Ιερεμίας** (1941 - 2021) ήταν Έλληνας επίσκοπος και Μητροπολίτης της Εκκλησίας της Ελλάδος.

Διατέλεσε Μητροπολίτης της Ιεράς Μητροπόλεως Γόρτυνος και Μεγαλοπόλεως, από τον Οκτώβριο του 2006 έως τον θάνατό του, τον Δεκέμβριο του 2021.

Βιογραφικά στοιχεία
-------------------

Ο κατά κόσμον Παναγιώτης Φούντας γεννήθηκε το 1941 στη Ναύπακτο. Το 1964 έλαβε το πτυχίο του από την Θεολογική Σχολή του Εθνικού και Καποδιστριακού Πανεπιστημίου της Αθήνας, της οποίας αναγορεύτηκε διδάκτωρ θεολογίας το 2000. Το 2003 εξελέγη Επίκουρος καθηγητής, ενώ το 2006 εξελέγη Τακτικός Καθηγητής της Θεολογικής Σχολής του Πανεπιστημίου της Αθήνας.

Χειροτονήθηκε Διάκονος το 1969 και το 1972 χειροτονήθηκε Πρεσβύτερος. Ανέλαβε καθήκοντα Ιεροκήρυκα σε πολλές Μητροπόλεις και στην Ιερά Αρχιεπισκοπή Αθηνών. Εξελέγη Μητροπολίτης Γόρτυνος και Μεγαλοπόλεως εξελέγη από την Ιερά Σύνοδο της Εκκλησίας της Ελλάδος στις 14 Οκτωβρίου 2006.

Είχε συγγράψει διάφορα έργα θεολογικού και ερμηνευτικού περιεχομένου. Θεωρούνταν από τους κορυφαίους Παλαιοδιαθηκολόγους στην Ελλάδα, ενώ είχε ερμηνεύσει και μεταφράσει πολλά βιβλία της Παλαιάς Διαθήκης που έχουν δημοσιευτεί σε σειρά επιμέλειας της Αποστολικής Διακονίας.

Μετά από διετή καρδιακά προβλήματα, κατέληξε στις 14 Δεκεμβρίου 2021, σε ηλικία 80 ετών, από ανακοπή καρδιάς.

Παραπομπές
----------

1. ↑  «Νέος Μητροπολίτης Γόρτυνος και Μεγαλοπόλεως ο Ναυπάκτιος π. Ιερεμίας Φούντας». *Εκκλησιαστική Παρέμβαση*. Ιερά Μητρόπολις Ναυπάκτου και Αγίου Βλασίου. Ανακτήθηκε στις 16 Δεκεμβρίου 2021.
2. ↑  «Η ΕΚΚΛΗΣΙΑ ΤΗΣ ΕΛΛΑΔΟΣ : Οι Μητροπόλεις της Εκκλησίας ανά την Ελλάδα - Ιερά Μητρόπολη Γόρτυνος και Μεγαλοπόλεως». *www.ecclesia.gr*. Ανακτήθηκε στις 19 Σεπτεμβρίου 2016.
3. ↑  «Ιερεμίας Φούντας, Μητροπολίτης Γόρτυνος και Μεγαλοπόλεως». *www.biblionet.gr*. Ανακτήθηκε στις 16 Σεπτεμβρίου 2016.
4. ↑  Ναυπάκτου, Ιερόθεος. «Ο μακαριστός Μητροπολίτης Γόρτυνος Ιερεμίας ο Ναυπάκτιος». Ανακτήθηκε στις 16 Δεκεμβρίου 2021.
5. ↑  «Εκοιμήθη ο Μητροπολίτης Γόρτυνος Ιερεμίας». *ProtoThema*. 14 Δεκεμβρίου 2021. Ανακτήθηκε στις 15 Δεκεμβρίου 2021.
6. ↑  «Εκοιμήθη ο Μητροπολίτης Γόρτυνος και Μεγαλουπόλεως Ιερεμίας». *in.gr*. 14 Δεκεμβρίου 2021. Ανακτήθηκε στις 15 Δεκεμβρίου 2021.

Εξωτερικοί Σύνδεσμοι
--------------------

* Ιστοσελίδα Ι.Μ. Γόρτυνος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 307317012
* **ΕΒΕ**: 283299
* **BiblioNet**: **60793**

 |

 |
Ο **Γκέρχαρντ Βάικουμ** (γερμ. *Gerhard Weikum*, γενν. 28 Σεπτεμβρίου 1957) είναι Γερμανός επιστήμονας υπολογιστών, διευθυντής ερευνών στο Ινστιτούτο Μαξ Πλανκ Πληροφορικής στο Σααρμπρύκεν της Γερμανίας, όπου είναι επικεφαλής του τμήματος βάσεων δεδομένων και πληροφοριακών συστημάτων. Τα ερευνητικά ενδιαφέροντά του περιλαμβάνουν τα κατανεμημένα συστήματα, τα αυτορρυθμιζόμενα συστήματα βάσεων δεδομένων, την ολοκλήρωση δεδομένων και κειμένου, καθώς και την αυτοματοποιημένη κατασκευή γνωσιακών βάσεων. Συγκαταλέγεται μεταξύ των δημιουργών της γνωσιακής βάσεως YAGO. Είναι επίσης κοσμήτορας της Διεθνούς Ερευνητικής Σχολής Μαξ Πλανκ για την Επιστήμη Υπολογιστών (IMPRS-CS).

Στο παρελθόν διετέλεσε καθηγητής Πληροφορικής στο Πανεπιστήμιο του Σάαρλαντ στο Σααρμπρύκεν και στο Ομοσπονδιακό Ινστιτούτο Τεχνολογίας της Ζυρίχης. Επίσης εργάσθηκε στην Εταιρεία Μικροηλεκτρονικής και Τεχνολογίας Υπολογιστών (MCC) στο Όστιν (Τέξας) και ως επισκέπτης ερευνητής στη Microsoft Research στο Ρέντμοντ (Ουάσινγκτον). Πήρε το πτυχίο του και το διδακτορικό του από το Πολυτεχνείο του Ντάρμστατ.

Το 2005 ο Σύλλογος Μηχανημάτων Υπολογισμού (ACM) όρισε τον Βάικουμ ως «εταίρο» της, μια από τις μεγαλύτερες τιμητικές διακρίσεις που δίνει ο Σύλλογος. Ο Βάικουμ έχει τιμηθεί για τις έρευνές του στα πεδία των βάσεων δεδομένων και πληροφοριακών συστημάτων, και ειδικότερα για τη συνεισφορά του στη βελτίωση της αξιοπιστίας και της αποδόσεως των μεγάλης κλίμακας, κατανεμημένων συστημάτων πληροφοριών. Το 2010 εκλέχθηκε εταίρος της γερμανικής Εταιρείας Πληροφορικής με της οποίας το Μετάλλιο Κόνραντ Τσούζε (Konrad Zuse) τιμήθηκε το 2021. Το 2018 έγινε μέλος της Λεοπόλδειας Γερμανικής Ακαδημίας Επιστημών. Στις 12 Ιανουαρίου 2024 αναγορεύθηκε επίτιμος διδάκτορας του Τμήματος Πληροφορικής και Τηλεπικοινωνιών της Σχολής
Θετικών Επιστημών του Πανεπιστημίου Αθηνών.

Παραπομπές
----------

1. ↑  «ACM Fellows - 2005». Αρχειοθετήθηκε από το πρωτότυπο στις 19 Ιουνίου 2008.
2. ↑  GI-Fellow citation Αρχειοθετήθηκε 2016-03-04 στο Wayback Machine. retrieved 2012-03-09.
3. ↑  «Gerhard Weikum». German Academy of Sciences Leopoldina. Ανακτήθηκε στις 26 Μαΐου 2021.

Εξωτερικοί σύνδεσμοι
--------------------

* Προσωπική ιστοσελίδα στο Ινστιτούτου Μαξ Πλανκ
* Στο τμήμα βάσεων δεδομένων και πληροφ. συστημάτων του Ινστιτούτου Μαξ Πλανκ Πληροφορικής
Δομή πρωτεϊνώματος σε σχέση με το μεταγράφωμα και το γονιδίωμα.
Με τον όρο **πρωτεΐνωμα** (εσφ. **πρωτέωμα** από το αγγλικό *proteome*) ονομάζεται το σύνολο των πρωτεϊνών σε έναν ζωντανό οργανισμό, έναν ιστό, ένα σύνολο κυττάρων ή ακόμα και σε ένα μεμονωμένο κύτταρο κάτω υπό ακριβείς συνθήκες και σε συγκεκριμένο χρόνο.

Στα βακτηριακά κύτταρα, το πρωτεΐνωμα περιλαμβάνει περίπου 1.000 έως 10.000 διαφορετικούς τύπους πρωτεϊνικών μορίων, ανάλογα με το είδος. Στους ανθρώπους (βλ. «ανθρώπινο πρωτεΐνωμα») υπολογίζεται ότι εμπλέκονται μεταξύ 500.000 και 1.000.000 πρωτεϊνικά είδη.

Μέγεθος και περιεχόμενο
-----------------------

Το πρωτεΐνωμα μπορεί να είναι μεγαλύτερο από το γονιδίωμα, ειδικά σε ευκαρυωτικά κύτταρα, καθώς περισσότερες από μία πρωτεΐνες μπορούν να παραχθούν από ένα γονίδιο (π.χ. το ανθρώπινο πρωτεΐνωμα αποτελείται από 92.179 πρωτεΐνες από τις οποίες 71.173 είναι παραλλαγές άλλων). Από την άλλη πλευρά, αρκετά γονίδια δεν μεταφράζονται στις πρωτεΐνες και πολλά γνωστά γονίδια κωδικοποιούν μόνο το RNA που είναι το τελικό λειτουργικό προϊόν. Επιπλέον, το πλήρες μέγεθος των πρωτεϊνωμάτων ποικίλει ανάλογα με το βασίλειο ζωής. Για παράδειγμα, οι ευκαρυώτες, τα βακτηρίδια, τα αρχαία και οι ιοί έχουν κατά μέσο όρο 15.145, 3.200, 2.358 και 42 πρωτεΐνες αντίστοιχα κωδικοποιημένες στα γονιδιώματά τους.

Ο όρος «σκοτεινό πρωτεΐνωμα» που δημιουργήθηκε από τον Περντιγκάο και τους συνεργάτες του ορίζει περιοχές πρωτεϊνών που δεν έχουν ανιχνεύσιμη ομολογία αλληλουχίας με άλλες πρωτεΐνες γνωστής τρισδιάστατης δομής και συνεπώς δεν μπορούν να μοντελοποιηθούν με ομολογία. Για 546.000 πρωτεΐνες Σουίς-Προτ, το 44-54% του πρωτεϊνώματος σε ευκαρυωτικά κύτταρα και ιούς βρέθηκε να είναι «σκοτεινό», σε σύγκριση με μόλις ~ 14% στα αρχαία και τα βακτήρια.

Δείτε επίσης
------------

* Γονιδίωμα, σύνολο γονιδίων και μη κωδικοποιητικού DNA
* Μεταγράφωμα, σύνολο μεταγράφων (το μετάγραφο)
* Μεταβολίτωμα, σύνολο μεταβολιτών
* Πρωτεϊνωματική

Παραπομπές
----------

1. ↑  Θεοδωρίδης, Στέλιος (9 Ιανουαρίου 2020). «Μοριακός ανιχνευτής χαρτογραφεί τη λανθασμένη κατάσταση στο Πρωτέωμα σε ζωντανά κύτταρα». *Texnologia.net Νέα, ενημέρωση & ειδήσεις στην τεχνολογία*. Ανακτήθηκε στις 14 Ιανουαρίου 2020.
2. ↑  «UniProt: a hub for protein information». *Nucleic Acids Research* **43** (D1): D204–D212. 2014. doi:10.1093/nar/gku989. ISSN 0305-1048. PMID 25348405.
3. ↑  Kozlowski, LP (26 October 2016). «Proteome-*pI*: proteome isoelectric point database». *Nucleic Acids Research* **45** (D1): D1112–D1116. doi:10.1093/nar/gkw978. PMID 27789699.
4. ↑  Perdigão, Nelson (2015). «Unexpected features of the dark proteome». *PNAS* **112** (52): 15898–15903. doi:10.1073/pnas.1508380112. PMID 26578815. PMC 4702990. Bibcode: 2015PNAS..11215898P. .
762 Πούλκοβα |   |
| Ανακάλυψη |
| Ανακαλύφθηκε από | Γκριγκόρι Νικολάεβιτς Νέουιμιν |
| Ανακαλύφθηκε στις | 3 Σεπτεμβρίου 1913 |
| Άλλη ονομασία |  1913 SQ  |
| Χαρακτηριστικά τροχιάς |
| Αφήλιο |  3,4744 AU (Q)  |
| Περιήλιο |  2,8343 AU (q)  |
| Ημιάξονας τροχιάς |  3.1543 AU (a) |
| Εκκεντρότητα |  0,10146 |
| Περίοδος περιφοράς |  5,60 χρόνια |
| Μέση Ταχύτητα Τροχιάς |  |
| Κλίση |  13,089° |
| Μήκος του ανερχόμενου σημείου |  305,79° |
| Όρισμα του περιηλίου |  189,06°  |
| Φυσικά Χαρακτηριστικά |
| Διαστάσεις |  137,08  km |
| Μάζα |  1,40 × 1018
 kg³ |
| Μέση πυκνότητα |  0,90 g/cm3 |
| Επιφανειακή Βαρύτητα στον Ισημερινό  |  |
| Επιτάχυνση |
| Ταχύτητα Διαφυγής |  km/s |
| Δορυφόροι | 1 όνομα: S/2000 (762) 1 |
| Αστρονομική περίοδος περιστροφής |  - h |
| Λευκαύγεια |  0,0458  |
| Φασματικός τύπος |  C  |
| Φαινόμενο μέγεθος |  -  |
| Απόλυτο μέγεθος |  8,28  |
| Θερμοκρασία | 

| ελάχ. | μέση | μεγ. |
| --- | --- | --- |
|  | K |  |

 |

Η **762 Πούλκοβα** είναι ένας πολύ μεγάλος αστεροειδής της Κύριας Ζώνης Αστεροειδών. Ανακαλύφθηκε από τον Γκριγκόρι Νικολάεβιτς Νέουιμιν το 1913 και έλαβε το όνομά της από το Αστεροσκοπείο Πούλκοβο, που βρίσκεται κοντά στην Αγία Πετρούπολη. Η διάμετρός της είναι 137 χλμ. και ο φασματικός τύπος της είναι **C**. Αυτό σημαίνει πως είναι σκουρόχρωμη και η σύστασή της έχει άνθρακα.

Η τροχιά της 762 Πούλκοβα. Στη θέση αυτή θα βρίσκεται στις 26 Οκτωβρίου 2009.

Δορυφόρος
---------

Στις 22 Φεβρουαρίου 2000 οι αστρονόμοι του Γαλλοκαναδικού τηλεσκοπίου, που βρίσκεται στη Χαβάη (όρος Μάουνα Κέα), ανακάλυψαν ένα μικρό δορυφόρο, περίπου 15 χιλιομέτρων σε διάμετρο, που το μέγεθός του είναι το 1/10 της 762 Πούλκοβα, περιστρέφεται γύρω από αυτήν σε απόσταση 800 χιλιομέτρων και το φαινόμενο μέγεθός του είναι 4 φορές μικρότερο από αυτής. Ήταν ένα από τα πρώτα φεγγάρια αστεροειδή που ανακαλύφθηκαν.

Πυκνότητα
---------

Το 2000 ο Merlin εκτίμησε πως η Πούλκοβα έχει πυκνότητα 1,8 gr/cm³, πράγμα που σημαίνει πως είναι πιο πυκνή από τα δυαδικά συστήματα των αστεροειδών 45 Ευγενία και 90 Αντιόπη. Ωστόσο, οι εκτιμήσεις του Marchis το 2008 προτείνουν μια πυκνότητα μόνο 0,90 gr/cm³, γεγονός που υποδηλώνει πως μπορεί να είναι δημιουργημένη από ένα σωρό ασύνδετων υλικών, δηλαδή δεν είναι ένα μονολιθικό αντικείμενο.

Εξωτερικοί σύνδεσμοι
--------------------

* Orbital simulation from JPL (Java) / Ephemeris
* (762) Pulcova (Robert Johnston)

Αστεροειδείς| 761 Μπρεντέλια | 762 Πούλκοβα | 763 Κουπίδο |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 762 Pulcova  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο ***Αγγελιοφόρος*** ήταν καθημερινή πρωινή πολιτική εφημερίδα με έδρα τη Θεσσαλονίκη. Το ημερήσιο φύλλο, καθώς και η εβδομαδιαία έκδοση ***Αγγελιοφόρος της Κυριακής*** εκδίδονταν από την Εκδοτική Βορείου Ελλάδος ΑΕ (ιδιοκτησίας της οικογένειας Μπακατσέλου) στη Θεσσαλονίκη και κυκλοφορούσε στη Βόρεια Ελλάδα. Αρχικά ξεκίνησε ως μια εφημερίδα με αγγελίες εργασίας και το 1996, η έκδοση αναβαθμίστηκε σε μια πολιτική εφημερίδα. Το τελευταίο φύλλο της εφημερίδας κυκλοφόρησε την Παρασκευή 23 Οκτωβρίου 2015. Ο *Αγγελιοφόρος* κυκλοφορούσε καθημερινά, εκτός Δευτέρας.

Ένθετα
------

Ο *Αγγελιοφόρος* περιελάμβανε τις καθημερινές τα ένθετα *Μικρές αγγελίες* και *Φωνή των Σπορ* με αθλητικά νέα, τις Τετάρτες το ένθετο *Ακίνητα* με πληροφορίες για το real estate της Θεσσαλονίκης και της Βόρειας Ελλάδας, τις Πέμπτες το ένθετο *Εργασία* με θέσεις στο δημόσιο και ιδιωτικό τομέα, τις Παρασκευές το ένθετο *Standard* για το στοίχημα και τα Σάββατα το ένθετο *Auto Αγγελιοφόρος* αφιερωμένο στο αυτοκίνητο.

Στον *Αγγελιοφόρο της Κυριακής* περιλαμβάνονταν τα ένθετα *Sunday* ποικίλης ύλης, *Κατοικία* αφιερωμένο στη διακόσμηση και στην ακίνητη περιουσία, *Ταξίδια* και μία φορά το μήνα το περιοδικό *Close Up* για τη μόδα, τη γυναίκα και την αγορά. Επίσης περιελάμβανε ένθετα για την εργασία και μικρές αγγελίες.

Κυκλοφορία
----------

Οι εφημερίδες πραγματοποιούν περίπου 20 ειδικές εκδόσεις ετησίως. Οι εφημερίδες είναι πρώτες σε κυκλοφορία και αναγνωσιμότητα στο νομό Θεσσαλονίκης, ενώ πάνω από 6 στους 10 αναγνώστες τους είναι 18-44 ετών (μετρήσεις Focus-Bari).

Πτώχευση και τέλος λειτουργίας
------------------------------

Στις αρχές του 2015, η εφημερίδα αντιμετώπιζε σοβαρά οικονομικά προβλήματα. Οι εργαζόμενοι παρέμειναν απλήρωτοι για διάστημα 8 μηνών. Ο ιδιοκτήτης της εφημερίδας και επιχειρηματίας Αλέξανδρος Μπακατσέλος κήρυξε πτώχευση της εταιρείας και στις 27 Οκτωβρίου 2015 ο Βασίλης Μπακατσέλος, υιός του επιχειρηματία, ανακοίνωσε στους εργαζομένους της εφημερίδας το οριστικό τέλος λειτουργίας της εφημερίδας και ότι η εταιρεία προχωρά σε παύση πληρωμών και κήρυξη πτώχευσης. Λίγες ημέρες αργότερα, οι εργαζόμενοι της εφημερίδας προχώρησαν στην έκδοση 2 απεργιακών φύλλων με κεντρικό θέμα την στάση των ιδιοκτητών απέναντι στην αδυναμία πληρωμής των εργαζομένων.

Παραπομπές
----------

1. ↑  «Αγγελιοφόρος-Αναμνήσεις μιας επταετίας». *Parallaxi*. 12 Αυγούστου 2015.
2. ↑  «Αγγελιοφόρος 23/10/2015». *issuu.com*. 23 Οκτωβρίου 2015.
3. ↑  «Έκλεισε η εφημερίδα «Αγγελιοφόρος»». *iefimerida.gr*. 27 Οκτωβρίου 2015. Ανακτήθηκε στις 23 Φεβρουαρίου 2020.
4. ↑  «Αγγελιοφόρος των Εργαζομένων, Φύλλο 1». *issuu.com*. 7 Νοεμβρίου 2015.

Εξωτερικοί σύνδεσμοι
--------------------

* Portal της εφημερίδας

  

Stub icon 1 Stub icon 2 *Αυτό το λήμμα **εφημερίδας της Ελλάδας** χρειάζεται επέκταση. Βοηθήστε τη Βικιπαίδεια επεκτείνοντάς το!*
Ο **Άλεριχ** (γερμ. *Ahlerich*, 1971-1992) υπήρξε ίππος που απέσπασε χρυσό μετάλλιο στους Ολυμπιακούς αγώνες του 1984 στο Λος Άντζελες.

Βιογραφία
---------

Γεννήθηκε στον στάβλο του Herbert de Baey, από τον Άντζελο (Angelo) και την Ντοντόνα (Dodona). Το 1975 σε ηλικία τεσσάρων χρονών τον αγόρασε ο Ράινερ Κλίμκε (Reiner Klimke) σε δημοπρασία στο Βάρεντορφ αντί 42 χιλιάδων Μάρκων. Πρώτη του μεγάλη επιτυχία σημείωσε το 1978 κερδίζοντας στο Γκραν Πρι, ενώ το 1982 έβγαλε τον ιππέα του παγκόσμιο πρωταθλητή στη Λοζάνη. Ακολούθησαν τα μετάλλια του 1983 στους Ευρωπαϊκούς, το 1984 στους Ολυμπιακούς αγώνες, ενώ στην συνέχεια κέρδισε το 1985 τους Ευρωπαϊκούς στην Κοπενχάγη, και το 1988 τους Ολυμπιακούς στην Σεούλ. 

Απεβίωσε στις 21 Σεπτεμβρίου 1992 από εντερικούς σπασμούς.

Πηγές
-----

* Klimke, Reiner, Ahlerich - Von der Remonte zum Dressur - Weltmeister, 2. Auflage, Franckh´sche Verlagsbuchhandlung, W.Keller & Co. Stuttgart, 1985, ISBN 3-440-05427-6
Η **Ρεμπέκα Λουίζα Φέργκιουσον Σούντστρεμ** (*Rebecca Louisa Ferguson Sundström,* γεννημένη 19 Οκτωβρίου 1983) είναι Σουηδή ηθοποιός.   Ξεκίνησε την καριέρα της ως ηθοποιός με τη σουηδική σαπουνόπερα *Nya tider* (1999–2000) και συνέχισε ως πρωταγωνίστρια στην ταινία σλάσερ *Drowning Ghost* (2004). Έγινε διεθνής γνωστή με την ερμηνεία της ως Ελίζαμπεθ Γούντβιλ στη βρετανική τηλεοπτική μίνι σειρά *Η Λευκή Βασίλισσα* (2013), για την οποία ήταν υποψήφια για Χρυσή Σφαίρα Καλύτερης Γυναικείας Ερμηνείας σε μίνι σειρά ή τηλεοπτική ταινία .

Η Φέργκιουσον πρωταγωνίστησε ως πράκτορας της MI6 Ίλσα Φάουστ στην κατασκοπευτική ταινία δράσης *Επικίνδυνη Αποστολή: Μυστικό Έθνος* (2015) και στο σίκουελ της *Επικίνδυνη Αποστολή: Η Πτώση* (2018). Έπαιξε επίσης την Τζένι Λιντ στη μιούζικαλ ταινία *The Greatest Showman* και έπαιξε στην ταινία τρόμου επιστημονικής φαντασίας *Life* (και τα δύο το 2017), πρωταγωνίστησε στην ταινία τρόμου *Doctor Sleep* (2019) και είχε υποστηρικτικούς ρόλους στην κωμωδία-δράμα *Florence: Φάλτσο σοπράνο* ( 2016), το θρίλερ μυστηρίου *Το κορίτσι στο τρένο* (2016) και την ταινία επιστημονικής φαντασίας *Men in Black: International* (2019). Απεικόνισε κυρία Τζέσικα στο sci-fi έπος *Dune* (2021).

Παραπομπές
----------

1. ↑  Sigander, Miranda (13 December 2013). «Rebecca Ferguson laddar för gala» (στα sv). *Göteborgs-Posten*. Αρχειοθετήθηκε από το πρωτότυπο στις 2 April 2015.. Ανακτήθηκε στις 13 December 2013.
2. ↑  «En tv–donna att dö för!» (στα Σουηδικά). Slitz. Αρχειοθετήθηκε από το πρωτότυπο στις 26 Αυγούστου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 303381566
* LCCN: no2015032010
* ISNI: 0000 0004 0967 8395
* GND: 103454022X
* SUDOC: 188622349
* BNF: cb16942655s (data)
* BIBSYS: 8042408
* MusicBrainz: 5ad34dfd-213a-4d5a-8bd9-e9384295475e
* NKC: xx0212216

 |

 |
Ο **Ντόνερχαλλ** (γερμ. *Donnerhall*, μεταφράζεται ως *απόηχος βροντής*, 1981-2002) υπήρξε ίππος που διέπρεψε τόσο στην ιππασία, όσο και στην παραγωγή.

Βιογραφία
---------

Ο Ντόνερχαλλ γεννήθηκε στον στάβλο του Όττο Γκαίρτνερ. Πατέρας του ήταν ο Ντόνερβέττερ και μητέρα του η φοράδα Νινέττ από τον στάβλο του Μάρκους-Καρνό. Αγοράστηκε πουλαράκι από τον Όττο Σούλτε-Φρόλίντε. Εκπαιδεύτηκε και βραβεύτηκε σε πολλά Γκραν-Πρι, μεταξύ των οποίων το 1984. Συνέχισε την εκπαίδευσή του και συνεχώς προόδευε. Αποσύρθηκε το 1998 σε ηλικία 17 χρονών. Απεβίωσε το 2002 από οξεία περιτονίτιδα.

Απόγονοι
--------

Ο Ντόνερχαλλ είχε 77 απογόνους ίππους που διακρίθηκαν στην ιππασία καθώς και 450 φοράδες παραγωγής. Οι απόγονοί του επιτύγχαναν στις δημοπρασίες τις υψηλότερες τιμές πωλήσεως. Τιμήθηκαν με μετάλλια σε ολυμπιάδες, μουντιάλ, καθώς και σε καλλιστεία. Μερικοί από αυτούς είναι η φοράδα Πριμαβέρα και οι Ντον Σούρφο, Νταβινιόν Α΄, Ντον Πριμέρο, Νε Νίρο, Ντόνερ Μπούμπε, Ντον Γκρεγκορύ, Ντονερσβέ και Ντόνερμπαλλ. Όλοι οι ίπποι των Γερμανών στους Ολυμπιακούς αγώνες του 2012 ήταν απόγονοι του Ντόνερχαλλ.

Παραπομπές
----------

1. ↑  www.fei.org/horse/DEN02029/Blue-Hors-Don-Schufro.
2. ↑  www.horsetelex.fr/horses/pedigree/51955/contenance-d.

Πηγές
-----

* *Pferdezauber: Donnerhall*; von Mary Casanova, 152 Seiten, Verlag: Loewe Verlag (Januar 2002), ISBN 3-7855-4203-8, ISBN 978-3-7855-4203-3
* *DVD Donnerhall - ein Denkmal ganz privat*, Tönjes, Jan, Deutsch, 1997, ISBN 978-3-937388-43-4

Εξωτερικοί σύνδεσμοι
--------------------

* Artikel über Donnerhall beim Gestüt Groenwohldhof (archivierte Version)
* Artikel im Horse Gate
Ο **Νικόλαος Πετσάλης** (1872 – 1940) ήταν Έλληνας πολιτικός και καθηγητής Μαιευτικής.

Βιογραφικά στοιχεία
-------------------

Ήταν γιος του Αλέξανδρου Πετσάλη και γόνος της οικογένειας Πετσάλη. Σπούδασε ιατρική και ακολούθησε ακαδημαϊκή σταδιοδρομία. Την περίοδο 1902 - 1911 διετέλεσε υφηγητής Μαιευτικής στο Πανεπιστήμιο Αθηνών ενώ την περίοδο 1919 - 1938 τακτικός καθηγητής μαιευτικής. Το 1920 απολύθηκε για πολιτικούς λόγους από το Πανεπιστήμιο Αθηνών, για να επανέλθει τελικώς το 1923. Το 1938 αποχώρησε λόγω συνταξιοδότησης με τον τίτλο του Ομότιμου Καθηγητή. Υπήρξε επίσης πρώτος Πρόεδρος της Εταιρίας Ευβοϊκών Σπουδών.

Εξελέγη βουλευτής Ευβοίας στις εκλογές του Αυγούστου και Νοεμβρίου 1910 καθώς και στις εκλογές του 1912. Στις γερουσιαστικές εκλογές του 1929 εξελέγη γερουσιαστής Ευβοίας με εννιαετή θητεία.

Απεβίωσε στην Αθήνα το 1940. Ήταν παντρεμένος με την Θεοδώρα Νικολάου Διομήδη και γιος τους ήταν ο πεζογράφος Θανάσης Πετσάλης - Διομήδης.

Παραπομπές
----------

1. 1 2 3 4  Αρχείο καθηγητών[*νεκρός σύνδεσμος*], από την ιστοσελίδα uoa.gr
2. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 266 - 267(pdf)
3. ↑  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
Οι ***Λολίτες της Αθήνας*** είναι ασπρόμαυρη ελληνική δραματική ταινία του 1965 σε σενάριο και σκηνοθεσία του Γιώργου Παπακώστα. Πρωταγωνιστούν οι: Δημήτρης Μυράτ, Μίρκα Καλατζοπούλου, Ζέτα Αποστόλου και ο 
Παύλος Λιάρος.

Η υπόθεση της ταινίας αναφέρεται στον Κώστα Ζανίτο (Μυράτ), έναν αξιοπρεπή οικογενειάρχη και επιτυχημένο αρχιτέκτονα, ο οποίος γνωρίζει τυχαία κάποιο βράδυ, μια νεαρή κοπέλα, την Ρόζυ Καρέλλη (Καλατζοπούλου), όταν αυτή του ζητά να τη σώσει από την καταδίωξη ενός αστυνομικού (Φιλιππίδης) και να προσποιηθεί τον πατέρα της. Έκπληκτος από το περιστατικό ο Ζανίτος, αλλά ταυτόχρονα και γοητευμένος από την εμφάνισή της, λέει ψέματα στον αστυνόμο και μετά την ακολουθεί σε ένα μπαρ, για να την γνωρίσει καλύτερα. Ο Ζανίτος, ο οποίος για χάρη της Ρόζυ θα εγκαταλείψει τη γυναίκα του και την κόρη του, θα ζήσει έναν παράφορο έρωτα. Ωστόσο αποδεικνύεται ότι η Ρόζυ παίζει μαζί του, όπως το κάνει με όλους τους άντρες που γνωρίζει, με εξαίρεση όμως τον νεαρό κακοποιό Τζιμ (Λιάρος) με τον οποίο είναι πραγματικά ερωτευμένη. Όταν ο Ζανίτος θα ανακαλύψει τι ακριβώς συμβαίνει, θα παραφρονήσει, σκοτώνοντας την Ρόζυ. Μετά από αυτό θα επιστρέψει συντετριμμένος στη γυναίκα του.

Η ταινία έκανε πρεμιέρα στις 22 Νοεμβρίου 1965 στις κινηματογραφικές αίθουσες Ίρις, Κοσμοπόλιτ και Πάνθεον στην Αθήνα, ενώ ακολούθησε η προβολή της στους κινηματογράφους Χάι Λαϊφ του Πειραιά,
 Ορφεύς της Δράμας,  Ελληνίς της Αλεξανδρούπολης και Ζάππειον της Βέροιας.

Παραπομπές
----------

1. ↑  «*Λολίτες της Αθήνας*». *tainiothiki.gr*. Ταινιοθήκη της Ελλάδος. Ανακτήθηκε στις 2 Δεκεμβρίου 2023.
2. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 28 Νοεμβρίου 1965. σελ. 4η. Ανακτήθηκε στις 1 Δεκεμβρίου 2023.
3. ↑  «*Μακεδονικά ημερονύκτια*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Μακεδονία. 3 Δεκεμβρίου 1965. σελ. 2η. Ανακτήθηκε στις 2 Δεκεμβρίου 2023.
4. ↑  «*Μακεδονικά ημερονύκτια*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Μακεδονία. 12 Δεκεμβρίου 1965. σελ. 2η. Ανακτήθηκε στις 2 Δεκεμβρίου 2023.

Βιβλιογραφία
------------

* Κοσυφολόγου, Αλίκη (2012). *Η ιδεολογία της γυναικείας σεξουαλικότητας: Αναπαραστάσεις και συγκρότηση προτύπων στον ελληνικό ερωτικό κινηματογράφο της δεκαετίας του εξήντα*. Αθήνα: Εθνικό και Καποδιστριακό Πανεπιστήμιο Αθηνών. σελίδες 31–32.

Εξωτερικοί σύνδεσμοι
--------------------

* *Λολίτες της Αθήνας*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |
Η **Ένωση Κριτικών Κινηματογράφου του Τορόντο** (αγγλικά: Toronto Film Critics Association**)** ονομάζεται ένωση κριτικών κινηματογράφου με έδρα το Τορόντο του Καναδά. Από το 1999, η TFCA είναι μέλος του FIPRESCI.

Ιστορία
-------

Η Ένωση Κριτικών Κινηματογράφου του Τορόντο είναι η επίσημη ένωση των δημοσιογράφων και παρουσιαστών του Τορόντο που κρίνουν ταινίες και τις σχολιάζουν. Τα μέλη του αντιπροσωπεύουν όλες τις μεγάλες εταιρείες του τύπου και του διαδικτύου. Η TFCA ξεκίνησε να απονέμει βραβεία από την πρώτη χρονιά ίδρυσής του και τα τελευταία χρόνια αποτελεί ένα γεγονός που λαμβάνει μεγάλη κάλυψη από τα Μ.Μ.Ε.

Η ένωση έχει επίσης ένα ειδικό βραβείο, το οποίο δεν το απονέμει κάθε χρονιά. Το Βραβείο Κλάιντ Γκίλμουρ πηγαίνει σε έναν "Καναδό που έχει εμπλουτίσε την κατανόηση και την εκτίμηση του κινηματογράφου σε αυτήν τη χώρα."

Κατηγορίες βραβείων
-------------------

* Α' Ανδρικός Ρόλος
* Α' Γυναικείος Ρόλος
* Καλύτερη Ταινία Κινουμένων Σχεδίων
* Β' Ανδρικός Ρόλος
* Β' Γυναικείος Ρόλος
* Καλύτερη Σκηνοθεσία
* Καλύτερη Ταινία
* Καλύτερο Ντοκιμαντέρ
* Καλύτερη Ξενόγλωσση Ταινία
* Καλύτερο Σενάριο

Παραπομπές
----------

1. ↑

Εξωτερικοί σύνδεσμοι
--------------------

* Επίσημη ιστοσελίδα

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ένωση Κριτικών Κινηματογράφου Βόρειας Αμερικής |
| --- |
|  |
| ΗνωμένεςΠολιτείες | 

|  |  |
| --- | --- |
| Εθνικά | 
* Ένωση Κριτικών Κινηματογράφου
* Εθνικό Συμβούλιο Αναθεώρησης
* Εθνική Κοινότητα Κριτικών Κινηματογράφου
* Ένωση Αφρο-Αμερικανών
 |
|  |
| Βορειο-ανατολικά | 
* Βοστώνη
* Βοστώνη (διαδίκτυο)
* Νέα Υόρκη
* Νέα Υόρκη (διαδίκτυο)
* Ουάσινγκτον Π.Κ.
* Φιλαδέλφεια
 |
|  |
| Μεσοδυτικά | 
* Αϊόβα
* Γιούτα
* Ντένβερ
* Ντιτρόιτ
* Σεντ Λούις
* Σικάγο
 |
|  |
| Νότια | 
* Ντάλας-Φορτ Γουόρθ
* Οκλαχόμα
* Τζόρτζια
* Φλόριντα
* Φοίνιξ
* Χιούστον
* Ώστιν
 |
|  |
| Δυτικά | 
* Λος Άντζελες
* Σαν Ντιέγκο
* Σαν Φρανσίσκο
* Σιάτλ
* Χόλιγουντ
 |

 |
|  |
| Καναδάς | 
* Βανκούβερ
* Τορόντο
 |

 |
| Δολάριο |
| --- |
| Χώρα: | Σουρινάμ Σουρινάμ  |
| Υποδιαίρεση: | 100 σεντς (cents) |
| Κωδικός ISO 4217: | SRD |
| Συντομογρ.: | $ |

Κέρμα της σειράς των γκούλντεν που έγινε νόμιμο μέσο συναλλαγής αντί του δολαρίου.
Το **δολάριο** (κωδικός νομίσματος *SRD*) είναι το νόμισμα του Σουρινάμ από το 2004. Υποδιαιρείται σε 100 σεντς (*cents*).

Ιστορία
-------

Το δολάριο αντικατέστησε το γκούλντεν του Σουρινάμ την πρώτη ημέρα του 2004 και το 1 δολάριο έγινε ίσο σε αξία με 1000 γκούλντεν. Στην αρχή μόνο τα κέρματα ήταν διαθέσιμα και τα χαρτονομίσματα δεν εκδόθηκαν παρά στα μέσα του Φεβρουαρίου, εξαιτίας προβλήματος με τον εκτυπωτή της Τράπεζας του Καναδά.

Τα παλιά κέρματα που ήταν σε αξία σεντ (δηλαδή 1/100 του γκούλντεν) απέκτησαν την αξία τους αντίστοιχα με το δολάριο. Έτσι, για παράδειγμα, ένα κέρμα των 25 σεντ, το οποίο νωρίτερα άξιζε ένα τέταρτο του γκούλντεν, τώρα ήταν ίσο με ένα τέταρτο του δολαρίου.

Με την τροποποίηση 121 του ISO 4217 δόθηκε στο νόμισμα ο κωδικός SRD στη θέση του γκούλντεν του Σουρινάμ (SRG).

Κέρματα
-------

Σήμερα κυκλοφορούν κέρματα σε ονομαστική αξία των 1, 5, 10, 25, 100 και 250 σεντς , ίδιες αξίες με το προηγούμενο νόμισμα.

Τραπεζογραμμάτια
----------------

Το 2004 η κυβέρνηση εισήγαγε τραπεζογραμμάτια (*muntbiljet*) του 1 και των 2½ δολαρίων. Ακολούθησε η κυκλοφορία χαρτονομισμάτων των 5, 10, 20, 50 και των 100 δολαρίων, από την Κεντρική Τράπεζα του Σουρινάμ.

Εξωτερικοί σύνδεσμοι
--------------------

* Ανακοίνωση της Κεντρικής Τράπεζας του Σουρινάμ Αρχειοθετήθηκε 2009-04-02 στο Wayback Machine.
* Εικόνες από χαρτονομίσματα δολαρίων του Σουρινάμ
* Αλλαγές στους κωδικούς ISO
Η **Subaru** είναι αυτοκινητοβιομηχανία της Ιαπωνίας και ιδρύθηκε στις 15 Ιουλίου 1953. Ανήκει στον όμιλο **Subaru Corporation**, ο οποίος και έλαβε τη σημερινή του ονομασία στις 1 Απριλίου 2017, ενώ προηγουμένως ο όμιλος ονομαζόταν **Fuji Heavy Industries**.

Χαρακτηριστικά
--------------

Τα αυτοκίνητα Subaru είναι γνωστά για τη χρήση μιας διάταξης κινητήρα τύπου μπόξερ στα περισσότερα οχήματα πάνω από 1.500 κυβικά, καθώς και για τη μετάδοση μόνιμης τετρακίνησης Symmetrical All Wheel Drive που έχουν χρησιμοποιήσει τα περισσότερα μοντέλα Subaru από το 1972. Ο κινητήρας μπόξερ και η μόνιμη τετρακίνηση έγιναν στάνταρ εξοπλισμός για τα μεσαίου μεγέθους και αρκετά άλλα μικρότερα αυτοκίνητα στις περισσότερες διεθνείς αγορές από το 1996. Η μοναδική εξαίρεση είναι το **Subaru BRZ**, το οποίο εισήχθη το 2012 και βγαίνει παράλληλα στην παραγωγή με το πισωκίνητο Toyota GT 86 ως αδελφικά μοντέλα έπειτα από συνεργασία των δύο εταιρειών (από το 2021 στη δεύτερη γενιά τους) και, κατά συνέπεια, χρησιμοποιεί τον κινητήρα μπόξερ με πίσω κίνηση. Η Subaru προσφέρει επίσης υπερτροφοδοτούμενες εκδόσεις των επιβατικών αυτοκινήτων της, όπως το Impreza WRX και το 2.5GT Legacy.

Στις δυτικές αγορές, η μάρκα Subaru ήταν ανέκαθεν δημοφιλής εταιρεία για έναν ειδικό πυρήνα των αγοραστών. Απευθύνεται σε συγκεκριμένα τμήματα της αγοράς και επικεντρώνεται σε εκείνους που επιθυμούν σύστημα τετρακίνησης με την υπογραφή της εταιρείας, ιδίως για την ύπαιθρο και σχετικά προσιτά σπορ αυτοκίνητα.

Στην ιαπωνική γλώσσα η λέξη *subaru* είναι το όνομα για την Πούλια, το αστρικό σμήνος Πλειάδες, του οποίου 6 άστρα είναι ορατά με γυμνό μάτι, από όπου και το λογότυπο της εταιρείας — μία μεταφορική αναφορά για τις 6 εταιρείες που συγχωνεύθηκαν για να τη δημιουργήσουν το 1955.

Διάφορα μοντέλα της Subaru
--------------------------

* Subaru Impreza
* Subaru Legacy
* Subaru Stella
* Subaru Lucra
* Subaru Trezia
* Subaru SVX
* Subaru BRZ

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Subaru** |

* Τεχνικά χαρακτηριστικά αυτοκινήτων Subaru Αρχειοθετήθηκε 2017-11-13 στο Wayback Machine.
* Επίσημος ιστότοπος Αρχειοθετήθηκε 2021-04-11 στο Wayback Machine.
* Fuji Heavy Industries Αρχειοθετήθηκε 2013-01-21 στο Wayback Machine.
Χάρτης του Βασιλείου το 1848 (σκούρο κόκκινο)
Το **Βασίλειο της Κροατίας** (*κροατικά : Hrvatska Kraljevina*) ήταν ένα κρατίδιο συστατική χώρα της Αυστριακής Αυτοκρατορίας, διοικητική διαίρεση της μοναρχίας των Αψβούργων. Πρωτεύουσα ήταν η πόλη του Ζάγκρεμπ, περιελάμβανε εδάφη βορειοδυτικά της σημερινής Κροατίας. Το 1868 συγχωνεύθηκε με το Βασίλειο της Σλαβονίας στο νεοσύστατο Βασίλειο της Κροατίας και Σλαβονίας.

Ιστορία
-------

Μετά τη Μάχη του Μοχάτς το 1527 οι Κροάτες ευγενείς της Ουγγαρίας αποφάσισαν την επικυριαρχία του αυστριακού βασιλιά Φερδινάδου Α΄ των Αψβούργων. Τον 16ο και 17ο αιώνα το Βασίλειο της Κροατίας είχε μειωθεί σημαντικά σε εδάφη και είχε περιοριστεί σε μια στενή λωρίδα εδάφους κατά μήκος του τμήματος των συνόρων των Αψβούργων με την Οθωμανική Αυτοκρατορία. Μετά την Συνθήκη του Κάρλοβιτς το 1699 η Αυστρία των Αψβούργων επέκτεινε το έδαφός της στις περιοχές που συνόρευαν με τους Οθωμανούς και δημιούργησαν το Βασίλειο της Σλαβονίας και στρατιωτικές περιοχές. Το Βασίλειο της Σλαβονίας στη συνέχεια ενώνεται με το Βασίλειο της Κροατίας, αλλά διατήρησε το καθεστώς της βασιλείας, ενώ οι στρατιωτικές περιοχές που δημιουργήθηκαν στα εδάφη τους υπάγονταν απευθείας στις αρχές της Βιέννης. Το βασίλειο της Σλαβονίας το 1849 διαχωρίζεται από την Κροατία και ορίζεται ως ένα ξεχωριστό στέμμα έως το 1868 που θα ενωθούν πάλι.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βασίλειο της Κροατίας (Αψβούργοι)** |

* Austrian Empire (grey)
* The Habsburgs began to regain Croatian crown lands from the end of the 17th century (Britannica website)
* Croatian-Hungarian Compromise of 1868 (Britannica website)

Παραπομπές
----------

1. ↑  Μιλάνο Kruhek: Cetin, grad izbornog Sabora Kraljevine Hrvatske 1527, Karlovačka Županija, 1997, Κάρλοβατς
2. ↑  "Povijest saborovanja"  Αρχειοθετήθηκε 2010-12-02 στο Wayback Machine.(Ιστορία του κοινοβουλευτισμού), (στα κροατικά) Sabor, Αρχείο από το πρωτότυπο στις 26 Ιουλίου 2012

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kingdom of Croatia (Habsburg)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **K-pop** (προφέρεται *κέι ποπ*, σύντμηση από τη φράση «Korean pop». Στα Κορεατικά: 케이팝 - Χάνγκουλ: κε-ι-μπαπ) είναι είδος της Νοτιοκορεατικής μουσικής. Ο όρος χρησιμοποιείται κυρίως για να περιγράψει διάφορα είδη εμπορικής ποπ μουσικής από τη Νότια Κορέα. Σε κάποιο βαθμό, ο όρος «K-pop» μπορεί να θεωρηθεί εμπορικός όρος, που χαρακτηρίζει την ποπ μουσική που παράγεται στη Νότια Κορέα.

Οι BTS, το μεγαλύτερο και διασημότερο K-Pop συγκρότημα.
Στις αρχές της δεκαετίας του 2000, η κορεατική μουσική άρχισε να αναφέρεται με τον όρο K-pop. Τα "k-pop idols" άρχισαν να απολαμβάνουν την επιτυχία και σε άλλα μέρη της Ασίας: το 2002 το *Coincidence* των *Baby Vox* έγινε δημοφιλές αφού κυκλοφόρησε και προωθήθηκε στο Παγκόσμιο Κύπελλο Ποδοσφαίρου στη Νότια Κορέα, και την επόμενη χρονιά ήταν το πρώτο γκρουπ που κατέκτησε την κορυφή των charts στην Κίνα, με το *I'm Still Loving You* από το τρίτο άλμπουμ τους *Devotion*. Σύντομα, όμως, τα γκρουπ που είχαν επιτυχία στη δεκαετία του '90 άρχισαν να διαλύονται, αδυνατώντας να ανταγωνιστούν στην αγορά επειδή τους έλειπε το δικό τους μουσικό ύφος. Οι σολίστ, αντίθετα, κέρδισαν δημοτικότητα: η BoA ήταν η πρώτη K-pop τραγουδίστρια που έφτασε στην κορυφή του ιαπωνικού Oricon chart, και ο Rain εμφανίστηκε στο Πεκίνο σε μια sold out συναυλία μπροστά σε 40.000 άτομα. Το 2003 η επιτυχία του boy group TVXQ σηματοδότησε την επιστροφή των γκρουπ στον κορεατικό κόσμο ψυχαγωγίας και την ανάπτυξη του K-pop ως μέρος του hallyu, δηλαδή της δημοτικότητας του νοτιοκορεατικού πολιτισμού στο εξωτερικό. Έτσι γεννήθηκε μια δεύτερη γενιά K-pop, ακολουθούμενη από το ντεμπούτο γκρουπ όπως οι Super Junior (2005), Big Bang (2006), Wonder Girls (2007), Girls 'Generation (2007), Kara (2007), Shinee ( 2008), 2NE1 (2009).

Χάρη στο Διαδίκτυο, η K-pop διαδόθηκε σε πολύ ευρύ κοινό.

Παραπομπές
----------

1. ↑  *Medi@sia: Global Media/tion In and Out of Context* (στα Αγγλικά). Taylor & Francis. 2006. σελ. 144. ISBN 978-0-415-37155-1. Ανακτήθηκε στις 2 Οκτωβρίου 2013.  Unknown parameter `|firstname=` ignored (βοήθεια); Unknown parameter `|lastname2=` ignored (βοήθεια); Unknown parameter `|firstname2=` ignored (βοήθεια); Unknown parameter `|lastname=` ignored (βοήθεια)
2. ↑  *Musical Terms Worldwide: A Companion for the Musical Explorer* (στα Αγγλικά). Semar Publishers. 2006. σελ. 15. ISBN 978-88-7778-090-4. Ανακτήθηκε στις 2 Οκτωβρίου 2013.  Unknown parameter `|firstname=` ignored (βοήθεια); Unknown parameter `|lastname=` ignored (βοήθεια)
3. ↑  Jeff Benjamin (18 Μαΐου 2012). «The 10 K-Pop Groups Most Likely to Break in America». *Rolling Stone* (στα Αγγλικά). Ανακτήθηκε στις 28 Σεπτεμβρίου 2013.
4. ↑  «케이팝» (στα Κορεατικά).
5. ↑  «Baby V.O.X All Grown Up» (στα Αγγλικά).
6. ↑  (Kim Y.M. & pp. 66-67).
7. ↑  «The first video on MTV K: BoA "My Name"» (στα Αγγλικά). Αρχειοθετήθηκε από το πρωτότυπο στις 5 Ιουλίου 2006. Ανακτήθηκε στις 22 Σεπτεμβρίου 2021. CS1 maint: Unfit url (link)
8. 1 2  (Kim Y.M. & p. 69).
9. ↑  (Choi e Maliangkay).
10. ↑  Lina Yoon (26 Αυγούστου 2010). «Korean Pop, with Online Help, Goes Global». *Time* (στα Αγγλικά). Αρχειοθετήθηκε από το πρωτότυπο στις 28 Αυγούστου 2012. Ανακτήθηκε στις 5 Οκτωβρίου 2013.
Το έμβλημα της Αφρικανικής Ένωσης
Το **έμβλημα της Αφρικανικής Ένωσης** έχει φύλλα φοίνικα, τα οποία σχηματίζουν κύκλο και στις δύο μεριές (αριστερά και δεξιά) και υπάρχει ένας άλλος εξωτερικός κύκλος, που συμβολίζει την ειρήνη.

Το χρυσαφί χρώμα συμβολίζει τον πλούτο της αφρικανικής ηπείρου και το λαμπρό μέλλον της, ενώ ο πράσινος κύκλος εκπροσωπεί τις ελπίδες των Αφρικανών και τους στόχους τους. Με το λευκό χρώμα υποδηλώνονται οι αγνές προθέσεις των χωρών της Αφρικής να έχουν σωστές φιλίες σε όλο τον κόσμο. Ο απλός χάρτης της Αφρικής στον οποίο δε φαίνονται τα σύνορα των χωρών της βρίσκεται σε έναν εσωτερικό κύκλο και σηματοδοτεί την αφρικανική ενότητα. Επίσης, οι μικροί ενωμένοι δακτύλιοι κόκκινου χρώματος στη βάση του εμβλήματος συμβολίζουν την αφρικανική αλληλεγγύη, όπως επίσης και την αιματοχυσία που χρειάστηκε να γίνει για να επιτευχθεί η απελευθέρωση της "Μαύρης ηπείρου".

Παραπομπές
----------

Το παραπάνω κείμενο αποτελεί τροποποιημένη μορφή του κειμένου από την ιστοσελίδα της Αφρικανικής Ένωσης.
Ο **Βασίλης Ράπανος** (21 Σεπτεμβρίου 1947) είναι Έλληνας οικονομολόγος και πανεπιστημιακός.

Βιογραφικά στοιχεία
-------------------

Γεννήθηκε στην Κω το 1947. Σπούδασε Οικονομικές Επιστήμες & Διοίκηση Επιχειρήσεων στην Ανωτάτη Σχολή Οικονομικών και Εμπορικών Επιστημών (ΑΣΟΕΕ), από όπου έλαβε το πτυχίο του το 1975. Κατέχει επίσης μεταπτυχιακό δίπλωμα στα Οικονομικά από το Πανεπιστήμιο Λέικχεντ του Καναδά (1977) και διδακτορικό δίπλωμα από το Πανεπιστήμιο Κουίνς του Καναδά (1982). Κατά τη διάρκεια της δικτατορίας φυλακίστηκε για τέσσερα χρόνια εξ' αιτίας της αντιδικτατορικής του δράσης.

Έχει διατελέσει Υποδιοικητής και Διοικητής της Κτηματικής Τράπεζας της Ελλάδος (1995 - 1998), Πρόεδρος του Διοικητικού Συμβουλίου του ΟΤΕ (1998 - 2000), Πρόεδρος του Συμβουλίου Οικονομικών Εμπειρογνωμόνων στο Υπουργείο Οικονομίας και Οικονομικών (2000 - 2004) και Πρόεδρος του Διοικητικού Συμβουλίου της Εθνικής Τράπεζας της Ελλάδος και της Ελληνικής Ένωσης Τραπεζών (2009 - 2012). Ήταν ένα από τα μέλη του Υπουργείου Οικονομικών που συνέβαλε και προετοίμασε την είσοδο της Ελλάδας στην Ευρωζώνη. Έχει υπηρετήσει επίσης ως σύμβουλος στις αντιπροσωπείες της Ελλάδα στην Ευρωπαϊκή Ένωση, τον Οργανισμό Οικονομικής Συνεργασίας και Ανάπτυξης (ΟΟΣΑ) και στο Κέντρο Προγραμματισμού και Οικονομικών Ερευνών.

Από το 1992 είναι καθηγητής Δημόσιας Οικονομικής στο Τμήμα Οικονομικών Επιστημών του Πανεπιστημίου Αθηνών και Πρόεδρος του Διοικητικού Συμβουλίου της Alpha Bank.

Στις 21 Ιουνίου 2012, ανακοινώθηκε η συμμετοχή του στην Κυβέρνηση του Αντώνη Σαμαρά, αναλαμβάνοντας το Υπουργείο Οικονομικών της Ελλάδας. Λίγες μέρες αργότερα, στις 25 Ιουνίου αναγκάστηκε για λόγους υγείας να αρνηθεί τη θέση, πριν ακόμα ορκιστεί.

Έχει συγγράψει και συμμετάσχει σε αρκετά συγγράματα σχετικά με τα οικονομικά.

Παραπομπές
----------

1. ↑  «Βασίλης Θ. Ράπανος - Σύντομο Βιογραφικό» (PDF). *www.nbg.com.cy*. Εθνική Τράπεζα της Ελλάδος (Κύπρου). Αρχειοθετήθηκε από το πρωτότυπο (PDF) στις 6 Μαρτίου 2016. Ανακτήθηκε στις 24 Σεπτεμβρίου 2016.
2. 1 2 3  «ΕΚΠΑ: Τμήμα Οικονομικών Επιστημών - Ράπανος Βασίλειος». *www.econ.uoa.gr*. Αρχειοθετήθηκε από το πρωτότυπο στις 7 Οκτωβρίου 2016. Ανακτήθηκε στις 23 Σεπτεμβρίου 2016.
3. 1 2  «Βασίλης Ράπανος - Βιογραφικό». *www.eklogika.gr*. Αρχειοθετήθηκε από το πρωτότυπο στις 25 Ιουνίου 2012. Ανακτήθηκε στις 23 Σεπτεμβρίου 2016.
4. 1 2  «Ράπανος, Βασίλης Θ. - Βιβλιονέτ». Ανακτήθηκε στις 24 Σεπτεμβρίου 2016.
5. ↑  «ALPHA BANK - Διοικητικό Συμβούλιο». *www.alpha.gr*. Ανακτήθηκε στις 23 Σεπτεμβρίου 2016.
6. ↑  «Δεν αναλαμβάνει υπουργός Οικονομικών ο Βασίλης Ράπανος για λόγους υγείας». *in.gr*. 25 Ιουνίου 2012. Ανακτήθηκε στις 25 Ιουνίου 2012.

Εξωτερικοί σύνδεσμοι
--------------------

* Διοικητικό Συμβούλιο Alpha Bank
* Ο Βασίλης Ράπανος στους νέους φακέλους Αρχειοθετήθηκε 2013-01-27 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16200154
* **AA**: 143231
* **BiblioNet**: **31440**
* LCCN: n85112978
* ISNI: 0000 0000 7384 2023
* GND: 170483606

 |

 |
Ο **Νίκος Μιχαλόπουλος** (1945) είναι Έλληνας πολιτικός.

Βιογραφικά στοιχεία
-------------------

Γεννήθηκε το 1945 στην Πελλάνα Λακωνίας και σπούδασε στη Νομική Σχολή του Πανεπιστημίου Αθηνών. Συμμετείχε ενεργά στον αντιδικτατορικό αγώνα ως στέλεχος της Νεολαίας του ΠΑΚ Εσωτερικού. Αμέσως μετά την αποκατάσταση της δημοκρατίας το 1974, συμμετείχε στην τριμελή ιδρυτική επιτροπή της Νεολαίας ΠΑ.ΣΟ.Κ. μαζί με τους μετέπειτα υπουργούς Κώστα Λαλιώτη και Θανάση Τσούρα, και στη συνέχεια έγινε ο πρώτος γραμματέας της Νεολαίας, έως το 1976. Επίσης, υπήρξε γραμματέας Οργανωτικού του ΠΑΣΟΚ.

Από τον Ιούνιο του 1987 μέχρι τον Ιούλιο του 1989 διατέλεσε νομάρχης Εύβοιας στην κυβέρνηση του Ανδρέα Παπανδρέου, ενώ από το Νοέμβριο του 1989 μέχρι τον Απρίλιο του 1990 ήταν νομάρχης Μεσσηνίας στην οικουμενική κυβέρνηση Ξενοφώντα Ζολώτα. Τον Οκτώβριο του 1993, με την επιστροφή του Ανδρέα Παπανδρέου στην εξουσία, τοποθετήθηκε περιφερειάρχης Αττικής, θέση στην οποία αρχικά παρέμεινε και επί κυβέρνησης Κώστα Σημίτη, για να αντικατασταθεί τελικά τον Μάιο του 1997.

Στις εκλογές του 2000 ήταν υποψήφιος βουλευτής Λακωνίας με το ΠΑΣΟΚ, αλλά δεν κατάφερε να εκλεγεί, καθώς το ΠΑΣΟΚ έλαβε μία έδρα, και ο ίδιος ήταν δεύτερος σε σταυρούς πίσω από το Λεωνίδα Γρηγοράκο.

Παραπομπές
----------

1. ↑  Το Έθνος, 30 Ιουλίου 1983
2. ↑  Το Έθνος, 30 Ιουλίου 1983
3. ↑
4. ↑  Το Έθνος, 30 Ιουλίου 1983
5. ↑  Το Έθνος, 30 Ιουλίου 1983
6. ↑
7. ↑
Το **6.5x54 Mannlicher-Schönauer** ήταν ένα φυσίγγιο τυφεκίου με διάμετρο βολίδας 6,55 mm, που χρησιμοποιούσε το τυφέκιο Μάνλιχερ-Σενάουερ (Mannlicher-Schönauer) του Ελληνικού Στρατού, δημοφιλέστατο παράλληλα και ανάμεσα στους κυνηγούς μεγάλων θηραμάτων. 

Υπήρξε διάσημο για τον υψηλό βαλλιστικό συντελεστή και τα τροχιοδεικτικά χαρακτηριστικά της βολίδας του, που εξασφάλιζαν ευθυβολία, επίπεδη τροχιά βλήματος, σχετικά ανεπηρέαστη από τη συνισταμένη του ανέμου, και με εξαιρετική διατρητική ικανότητα, άσχετα από την ταχύτητα πρόσκρουσης στο στόχο.

Στοιχεία
--------

Οι επαγγελματίες κυνηγοί ελεφάντων στα τέλη του 19ου και τις αρχές του 20ου αιώνα έτρεφαν μεγάλη εκτίμηση στο φυσίγγιο αυτό, που διέθετε μια μακριά και ιδιαίτερα βαριά βολίδα, η οποία, με την υψηλή της «τμηματική πυκνότητα» μπορούσε να διαπεράσει μεγάλη μάζα μυών και οστών ακόμα και με χαμηλή ταχύτητα και να φτάσει μέχρι τον εγκέφαλο ή την καρδιά, επιτυγχάνοντας φονικό πλήγμα, ενάντια σε οποιονδήποτε στόχο. 

Ένα βλήμα τόσο μεγάλου μήκους απαιτούσε πυκνή στροφή ραβδώσεων προκειμένου να εξασφαλίσει σταθερή τροχιά. Το Μάνλιχερ διέθετε κάνη με τέσσερις δεξιόστροφες ραβδώσεις, βήματος ανά 200 mm περίπου. Η εξαιρετικά χαμηλή κινητική του ενέργεια σήμαινε μιαν ανεπαίσθητη μάλλον ανάκρουση, που εκτιμούνταν ιδιαίτερα από τους κυνηγούς. 

Ο διάσημος συγγραφέας Έρνεστ Χέμινγουει το θεωρούσε εξαιρετικό φυσίγγιο για κυνήγι λιονταριών και το σχολίασε σχετικά.

Ένα σύγχρονο φυσίγγιο, το Grendel των 6,5mm, σχεδιασμένο να προσφέρει τη χρυσή τομή ανάμεσα στα φυσίγγια ικανού βεληνεκούς και σε εκείνα χαμηλής ανάκρουσης για αυτόματα τυφέκια, παρουσιάζει βαλλιστικά χαρακτηριστικά παραπλήσια με τα αντίστοιχα του Μάνλιχερ.

Χαρακτηριστικά
--------------

* Μήκος κάλυκα: 53,85 mm
* Συνολικό μήκος: 77,47 mm
* Διάμετρος βολίδας: 6,55 mm
* Διάμετρος βάσης κάλυκα: 11,43 mm
* Βάρος βολίδας: 10,36 γραμ.
* Βάρος γόμωσης: 2,33 γραμ.
* Ταχύτητα εξόδου: 670 m/sec

Σημείωση
--------

Ο όρος «ταχύτητα εξόδου» στα όπλα, αναφέρεται στην ταχύτητα που έχει η βολίδα κατά την έξοδό της από το στόμιο της κάννης και στην προκειμένη περίπτωση, από την κάννη του τυφεκίου Μάνλιχερ-Σενάουερ Μ1903 του Ελληνικού Στρατού, που είχε μήκος 725 mm. Η αραβίδα Μάνλιχερ, με πολύ βραχύτερη κάννη, προφανώς θα προσέδιδε στη βολίδα χαμηλότερη ταχύτητα εξόδου και λιγότερη ευθυβολία.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φυσίγγιο Mannlicher-Schönauer (6.5mm×54)** |

* Ian V. Hogg & John Weeks, Military Small Arms of the 20th century, ISBN 0-85368-456-1
Ο **Γεώργιος Σημίτης** (1899 - 1978) ήταν Έλληνας νομικός και πολιτικός.

Βιογραφικά στοιχεία
-------------------

Γεννήθηκε στον Πειραιά και ήταν γιος του Σπυρίδωνος Σημίτη. Σπούδασε νομική στο Πανεπιστήμιο Αθηνών, του οποίου έγινε και διδάκτωρ το 1928 με επιβλέποντα καθηγητή τον Θρασύβουλου Πετιμεζά. Το 1936 εξελέγη υφηγητής εμπορικού δικαίου στη Νομική Σχολή Αθηνών, θέση στην οποία παρέμεινε μέχρι το 1940. Την περίοδο 1940 - 1946 διετέλεσε καθηγητής του εμπορικού δικαίου στην Ανωτάτη Σχολή Οικονομικών και Εμπορικών Επιστημών (ΑΣΟΕΕ). Έλαβε μέρος στην κυβέρνηση του Βουνού ως αντιπρόσωπος του Πειραιά στην εθνοσυνέλευση στους Κορυσχάδες και γενικός διοικητής της Ρούμελης. Επίσης διετέλεσε πρόεδρος του δικηγορικού συλλόγου Πειραιώς (1932 - 1941), νομικός σύμβουλος της Εμπορικής Τράπεζας και του εμπορικού επιμελητηρίου Πειραιώς. Υπήρξε προσωπικός φίλος του πρίγκιπα Νικολάου και είχε πλούσιο συγγραφικό έργο.

Ο Γεώργιος Σημίτης απεβίωσε το 1978 και κηδεύτηκε στις 12 Φεβρουαρίου 1978 από τον ιερό ναό Αγίας Τριάδος του Πειραιά.

Ήταν παντρεμένος με την Φανή Χριστοπούλου, κόρη του Κωνσταντίνου Χριστόπουλου, και είχε αποκτήσει δύο γιούς, τον Σπύρο, νομικό, και τον Κώστα, πρωθυπουργό της Ελλάδας.

Πηγές
-----

1. 1 2 3 4 5  Καρακώστας, Ιωάννης (2000). *Καράκωστα Ιωάννη, Νομική Σχολή (1837 - 1982), διδακτικό προσωπικό*. Αθήνα: εκδόσεις Αντ. Ν. Σάκκουλα. σελ. 176.
2. ↑  «Δικηγορικός Σύλλογος Πειραιά - Διατελέσαντες Πρόεδροι». *www.dspeir.gr*. Αρχειοθετήθηκε από το πρωτότυπο στις 5 Δεκεμβρίου 2008. Ανακτήθηκε στις 22 Ιουνίου 2016. CS1 maint: Unfit url (link)
3. ↑  εφ. Η Βραδυνή, φύλλο 11ης Φεβρουαρίου 1978, σελ. 15.
4. ↑  Αντήνωρ (01-12-2006). «Άρθρο 16: Εμφυλιοπολεμικό κατάλλοιπο; Και αν ναι, γιατί;». *Αντί*: 7. Αρχειοθετήθηκε από το πρωτότυπο στις 2020-12-01.. Ανακτήθηκε στις 21-08-2016.